EkBass/fiwiki-20250220-pages-articles huggingface dataset:
Vesikidutus

Vesikidutus () on hukuttamista jäljittelevä kidutusmenetelmäHS: CIA-agentin mukaan vesikidutus säästi ihmishenkiä, viitattu 5. toukokuuta 2008 . Menetelmässä kiinnisidotun kuulusteltavan pään päälle kaadetaan vettä, mikä aiheuttaa hukkumisrefleksin. Menetelmä on vuosisatoja vanha. Yhdysvaltain CIA:n käyttämässä waterboarding-menetelmässä kuulusteltava sidotaan jalat hieman kallellaan olevan lankun korkeammalle puolelle ja pään päälle sidotaan kangas, jonka päälle kaadetaan vettä. Tunne tukehtumisesta johtaa yökkäysrefleksiin ja voimakkaaseen hukkumisen pelkoon. Menetelmä ei aiheuta välttämättä pysyviä ruumiillisia vammoja. Kokeissa CIA:n agentit, joilla tekniikkaa kokeiltiin, kestivät käsittelyä keskimäärin 14 sekuntia. Monet ihmisoikeusryhmät ovat arvostelleet waterboardingia ja kutsuneet menetelmää kidutukseksi. Ihmisoikeusjärjestö Amnesty International on syyttänyt George W. Bushin hallintoa kidutuksen, etenkin vesikidutuksen, käytöstä.Amnesty International: Waterboarding is unacceptable, viitattu 29. huhtikuuta 2008 Bushin hallinnon mukaan vesikidutus oli tarpeellinen tapa saada terroristeiksi epäillyiltä kriittistä tiedustelutietoa. Kuulustelutekniikan asiantuntijat kertovat, ettei kovaotteisen kuulustelun tuloksiin voi luottaa, koska kidutettava on käsittelyn jälkeen tilassa, jossa hän on valmis tunnustamaan mitä tahansa tekemättömiäkin rikoksia. Keväällä 2008 Yhdysvaltain senaatti sääti lain, joka olisi kieltänyt yksiselitteisesti vesikidutuksen käytön, mutta presidentti Bush esti lain voimaantulon veto-oikeudellaan. Hänen mielestään kidutuksen kieltäminen olisi rajoittanut hallituksen toimia ja kiduttamisen avulla Bushin hallinto voi toimia tulevaisuuden terrori-iskuja vastaan.http://www.uusisuomi.fi/ulkomaat/17152-bush-estaa-vesikidutuskiellon Yhdysvaltain entinen presidentti Barack Obama kielsi vesikidutuksen käytön Yhdysvalloissa vuonna 2009.http://www.hs.fi/ulkomaat/artikkeli/Obama+kielsi+kidutuksen+ja+m%C3%A4%C3%A4r%C3%A4si+Guant%C3%A1namon+suljettavaksi/1135242956040 ==Lähteet== ==Aiheesta muualla== *HowStuffWorks: What is water boarding? Luokka:Kidutusmenetelmät Luokka:Seulonnan keskeiset artikkelit
Luettelo Val-de-Marnen kunnista

Tämä on luettelo Val-de-Marnen departementin kunnista Ranskassa. Departementissa on 47 kuntaa. * (CAS) Haut Val de Marnen communauté d'agglomération, luotu vuonna 2001. * (CAN) Nogent-Le Perreux'n communauté d'agglomération, luotu vuonna 2000. * (CAC) Plaine Centrale du Val de Marnen communauté d'agglomération, luotu vuonna 2001. * (CAV) Val de Bièvren communauté d'agglomération, luotu vuonna 2000. INSEE-koodi Postinumero Kunta 94001 94480 Ablon-sur-Seine 94002 94140 Alfortville (CAC) 94003 94110 Arcueil (CAV) 94004 94470 Boissy-Saint-Léger (CAS) 94011 94380 Bonneuil-sur-Marne 94015 94360 Bry-sur-Marne 94016 94230 Cachan (CAV) 94017 94500 Champigny-sur- Marne 94018 94220 Charenton-le-Pont 94019 94430 Chennevières-sur-Marne (CAS) 94021 94550 Chevilly-Larue 94022 94600 Choisy-le-Roi 94028 94000 Créteil (CAC) 94033 94120 Fontenay-sous-Bois 94034 94260 Fresnes (CAV) 94037 94250 Gentilly (CAV) 94038 94240 L'Haÿ-les-Roses (CAV) 94041 94200 Ivry-sur-Seine 94042 94340 Joinville-le-Pont 94043 94270 Le Kremlin-Bicêtre (CAV) 94044 94450 Limeil- Brévannes (CAC) 94046 94700 Maisons-Alfort 94047 94520 Mandres-les-Roses 94048 94440 Marolles-en-Brie 94052 94130 Nogent-sur-Marne (CAN) 94053 94880 Noiseau (CAS) 94054 94310 Orly 94055 94490 Ormesson-sur-Marne (CAS) 94056 94520 Périgny 94058 94170 Le Perreux-sur-Marne (CAN) 94059 94420 Le Plessis-Trévise (CAS) 94060 94510 La Queue-en-Brie (CAS) 94065 94150 Rungis 94067 94160 Saint- Mandé 94068 94100 Saint-Maur-des-Fossés 94069 94410 Saint-Maurice 94070 94440 Santeny 94071 94370 Sucy-en-Brie (CAS) 94073 94320 Thiais 94074 94460 Valenton 94075 94440 Villecresnes 94076 94800 Villejuif (CAV) 94077 94290 Villeneuve- le-Roi 94078 94190 Villeneuve-Saint-Georges 94079 94350 Villiers-sur-Marne 94080 94300 Vincennes 94081 94400 Vitry-sur-Seine Val-de-Marne *
Luettelo Seine-Saint-Denis’n kunnista

Tämä on luettelo Seine-Saint-Denis'n departementin kunnista Ranskassa. Departementissa on 40 kuntaa. * (CAC) Clichy-sous-Bois-Montfermeil'n communauté d'agglomération, luotu vuonna 2001. * (CAS) Plaine Communen communauté d'agglomération, luotu vuonna 2001. INSEE-koodi Postinumero Kunta 93001 93300 Aubervilliers (CAS) 93005 93600 Aulnay-sous-Bois 93006 93170 Bagnolet 93007 93150 Le Blanc-Mesnil 93008 93000 Bobigny 93010 93140 Bondy 93013 93350 Le Bourget 93014 93390 Clichy-sous-Bois (CAC) 93015 93470 Coubron 93027 93120 La Courneuve 93029 93700 Drancy 93030 93440 Dugny 93031 93800 Épinay-sur-Seine (CAS) 93032 93220 Gagny 93033 93460 Gournay-sur-Marne 93039 93450 L'Île-Saint-Denis (CAS) 93045 93260 Les Lilas 93046 93190 Livry-Gargan 93047 93370 Montfermeil (CAC) 93048 93100 Montreuil 93049 93360 Neuilly- Plaisance 93050 93330 Neuilly-sur-Marne 93051 93160 Noisy-le-Grand 93053 93130 Noisy-le-Sec 93055 93500 Pantin 93057 93320 Les Pavillons-sous-Bois 93059 93380 Pierrefitte-sur-Seine (CAS) 93061 93310 Le Pré-Saint-Gervais 93062 93340 Le Raincy 93063 93230 Romainville 93064 93110 Rosny-sous-Bois 93066 93200 Saint-Denis (CAS) 93070 93400 Saint-Ouen 93071 93270 Sevran 93072 93240 Stains (CAS) 93073 93290 Tremblay-en-France 93074 93410 Vaujours 93077 93250 Villemomble 93078 93420 Villepinte 93079 93430 Villetaneuse (CAS) Seine-Saint- Denis *
Sebastian Karlsson

Sebastian Karlsson, taiteilijanimeltään Sebastian (s. 2. tammikuuta 1985, Tukholma, Ruotsi), on ruotsalainen pop/rocklaulaja. Hän nousi julkisuuteen Idol 2005 -kykyjenetsintäohjelmassa, jossa hän sijoittui toiseksi. Sebastianin ensimmäinen julkaisu oli Do What You're Told -single, joka piti Ruotsin singlelistan kärkipaikkaa hallussaan neljän viikon ajan. Ensimmäiseltä albumilta, nimeltään Sebastian, julkaistiin singlenä myös Indifferent. Toinen albumi, The Vintage Virgin, julkaistiin maaliskuussa 2007. Sen singlejulkaisuja ovat Words and Violence, I Can Feel You ja When the Night Comes Falling, joista viimeksi mainitulla Sebastian osallistui Ruotsin euroviisukarsintoihin sijoittuen kahdeksanneksi. Molemmat albumit ovat ylittäneet kultalevyrajan Ruotsissa. == Diskografia == === Albumit === * Sebastian (2006) * The Vintage Virgin (2007) * The Most Beautiful Lie (2009) === Singlet === * Do What You're Told (2006) * Indifferent (2006) * Words and Violence (2006) * When the Night Comes Falling (2007) * I Can Feel You (2007) Sebastian Sebastian Sebastian
Mathesonin klaani

Mathesonin klaani (gaeliksi MacMhathain) on yksi Skotlannin klaaneista Lochalshissa, Ylämaalla. ==Päällikkö== Sir Fergus John Matheson, 7th Baronet (vuodesta 1993) ==Tunnus== Fac et spera (Do and hope, Tee ja toivo) ==Historia== 1400-luvun alussa Mathesonin klaani oli varsin vaikutusvaltainen, ja klaanin päälliköllä Alastair Mathesonilla oli vuoden 1427 tienoilla johdossaan noin 2000 miestä. Kuningas Jaakko I kuitenkin vangitutti ja teloitutti hänet, sillä hän kuningas pelkäsi klaanipäälliköiden vaikutusvaltaa. Jakobiittikapinan aikaan osa klaanin jäsenistä oli brittien, osa kapinallisten puolella. Luokka:Skotlannin klaanit
Sebastian (albumi)

Sebastian on ruotsalaislaulaja Sebastianin debyyttialbumi, joka julkaistiin 1. maaliskuuta 2006. Se nousi Ruotsissa usean viikon ajaksi listakärkeen, ja se saavutti kultalevyrajan (30 000 kappaletta). Albumin suurin hitti oli 1. helmikuuta singlenä julkaistu Do What You're Told -kappale, joka piti neljän viikon ajan hallussaan Ruotsin singlelistan ykköstilaa. Toinen singlejulkaisu oli avausraita Indifferent. == Kappaleet == # # # # # # # # # # == Lähteet == Luokka:Vuoden 2006 esikoisalbumit Luokka:Ruotsalaiset popalbumit
Kirk McLean

Kirk Alan McLean (s. 26. kesäkuuta 1966 Willowdale, Ontario, Kanada) on entinen jääkiekkomaalivahti, jonka seuroja National Hockey League -liigassa olivat New Jersey Devils, Vancouver Canucks, Carolina Hurricanes, Florida Panthers ja New York Rangers. Parhaiten hänet tunnetaan Vancouverin joukkueen vahtina. Hänen ammattilaisuransa kesti vuodesta 1986 vuoteen 2001. == Saavutuksia == * NHL:n parhaan maalivahdin Vezina Trophy -äänestyksessä kolmas vuonna 1989 ja toinen vuonna 1992 * pelasi NHL:n tähdistöottelussa 1990 ja 1992 * NHL:n kakkostähdistössä 1992 * Sporting News -lehden NHL- kakkostähdistössä vuonna 1992 == Aiheesta muualla == * * Luokka:Kanadalaiset jääkiekkomaalivahdit Luokka:New Jersey Devilsin varaamat pelaajat Luokka:Vuonna 1966 syntyneet Luokka:Elävät henkilöt
Teemu Koivistoinen

Teemu Koivistoinen on suomalainen taiteilija. Hän on valmistanut muun muassa lavatehosteita suomalaisille yhtyeille. Koivistoisen rakentamaa materiaalia on ollut mukana esimerkiksi Apulannan ja Lordin lavaesiintymisissä. Hän on ollut lavastamassa elokuvia Äideistä parhain (2005), Juoppohullun päiväkirja (2012) ja He ovat paenneet (2014). == Aiheesta muualla == * Luokka:Suomalaiset lavastajat Luokka:Syntymävuosi puuttuu Luokka:Elävät henkilöt
99 (luku)

99 on luonnollinen luku, jota edeltää luku 98 ja seuraa luku 100. == Matematiikassa == * 99 on yhdistetty luku. (ks. ”Table of n, a(n) for n = 1..17737”) * 99 on vajaa luku. (ks. ”Table of n, a(n) for n = 1..10000”) * 99 on palindromi binäärijärjestelmässä (11000112). * 99 on Kaprekarin luku kymmenjärjestelmässä: 99^2=9801 ja 98+01=99. * 99 on trimorfinen luku kymmenjärjestelmässä: 99^3=970\ 299. * 99 on onnekas luku (). * 99 on Harshad- luku viisijärjestelmässä (3445). * 99 on Harshad-luku heksadesimaalijärjestelmässä. * 99 on alkulukuserkkujen 97 ja 101 keskiarvo. * 99 kuuluu Ulamin lukuihin. * 99 voidaan muodostaa kolmen neliöluvun summana kolmella tavalla: 9^2+3^2+3^2, 7^2+7^2+1^2 tai 7^2+5^2+5^2. * 99 voidaan muodostaa kahden neliöluvun erotuksena kolmella tavalla: 10^2-1^2, 18^2-15^2 tai 50^2-49^2.99 Ninety-Nine XCIX (arkistoitu) * 99 voidaan muodostaa kolmen peräkkäisen kuutioluvun summana: 2^3+3^3+4^3. * 99 on kokonaislukujen 1–11 tekijöiden summa. == Luonnontieteissä == * Jaksollisessa järjestelmässä 99 on einsteiniumin järjestysluku.Isotope data for einsteinium-252 in the Periodic Table (arkistoitu) * Rutenium-99 on ruteniumin vakaa isotooppi.Isotope data for ruthenium-99 in the Periodic Table (arkistoitu) * 99 Dike on pikkuplaneetta. == Uskonnoissa == Islamin mukaan Jumalalla (Allah) on 99 nimeä. Jotkut muslimit uskovat, että ihmisen kämmeniin on ”kirjoitettu” tämä luku. Useimmilla ihmisillä kämmenistä löytyvät kuviot ”/\ |” (vasen kämmen) ja ”| /\” (oikea kämmen). Itäisissä arabimaissa nämä tulkitaan numeroiksi ”8 1” ja ”1 8”, joista saadaan 81+18=99. == Urheilussa == Jääkiekkoilija Wayne Gretzkyn pelinumero ammattilaisliigoissa oli 99. Kukaan ei ollut ennen häntä käyttänyt sitä. Gretzkyn lopetettua uransa NHL-liiga jäädytti pelinumeron. Numero on ainoa, jonka jäädytys kattaa koko NHL:n, eikä sitä saa käyttää missään liigan joukkueessa.Some of hockey's best players from No. 67 to No. 99 (nhl.com) == Muissa yhteyksissä == * 99 Luftballons on Nenan kappale. == Lähteet == == Aiheesta muualla == Luokka:Luonnolliset luvut
Avraham Hirschson

Avraham Hirschson (, 11. helmikuuta 1941 Tel Mond, IsraelAvraham Hirschson, Kensset, Virallinen sivu, viitattu 16.1.2019 – 7. maaliskuuta 2022) oli israelilainen Kadima-puoluetta edustanut poliitikko. Hän oli valtiovarainministeri mutta erosi tehtävästä 2007 kavallussyytteiden vuoksi. Hirschson edusti aiemmin Likudia mutta liittyi Kadimaan 2005. ==Lähteet== Luokka:Knessetin jäsenet Luokka:Israelin ministerit Luokka:Vuonna 1941 syntyneet Luokka:Vuonna 2022 kuolleet
Baldernin linna

Baldernin linna () on barokkilinna Schwäbische Albiin kuuluvalla kukkulalla Saksan Baden-Württembergissä. Nykyisin linnassa toimii museo ja se sisältää yhden Saksan suurimmista asekokoelmista. == Historia == Varhaisin maininta Baldernin linnasta löytyy 1000-luvulta. Nykyisen barokkiulkonäkönsä se sai vuosina 1718–1737, kun linnasta tuli Oettingen-Baldernin kreivien residenssi. Aatelissuku Oettingen-Baldernin sammuttua vuonna 1798 linna päätyi Oettingen- Wallersteinin ruhtinassuvun haltuun. Vuoden 1896 tienoilla linnasta tehtiin yleisölle avoin. == Aiheesta muualla == * Linnan viralliset sivut Luokka:Baden-Württembergin linnat Luokka:Barokin arkkitehtuuri
Astrid Gartz

Astrid Sofia Gartz (8. tammikuuta 1942 Liljendal – 11. lokakuuta 2022 Helsinki) oli suomalainen toimittaja, joka työskenteli Yleisradiossa. Hän työskenteli aluksi ruotsinkielisessä uutistoimituksessa ja toimi sittemmin useissa eri tehtävissä, muun muassa uutistoimittajana, tuottajana ja ohjelmajohtajana. Gartz opiskeli valtiotieteitä Helsingin yliopistossa 1962–1964. Hän oli STT:n palveluksessa 1964–1966 toimittajana ja Yleisradion palveluksessa 1966–2002 toimittajana, tuottajana ja vuodesta 1994 TV1:n ohjelmajohtajana. Yleisradiossa Gartz työskenteli aluksi ruotsinkielisen uutistoimituksen Från dag till dag -ohjelmassa ja Kvällsnytt- uutislähetyksessä. Hän toimitti ja luki uutisia vuosina 1967–1972. Tutkivan journalismin ohjelma MOT syntyi hänen aloitteestaan. Astrid Gartz oli Helsingin kaupunginvaltuutettu SDP:n ryhmässä 2005–2008. Hän oli myös Helsingin sosiaalilautakunnan puheenjohtaja. Gartz sai tiedonjulkistamisen valtionpalkinnon vuonna 1977, ja City-lehden televisioalan ammattilaisista kokoama raati valitsi hänet Suomen kuudenneksi vaikutusvaltaisimmaksi televisioviihteen vaikuttajaksi vuonna 2001. Vuonna 2011 Astrid Gartz palkittiin elämäntyöstään Kultaisella Venlalla. == Yksityiselämä == 1970-luvun alussa Gartz asui yhdessä ministeri Väinö Leskisen kanssa, ja he saivat pojan vuonna 1971. == Lähteet == == Aiheesta muualla == * * Luokka:Suomalaiset televisiotoimittajat Luokka:Suomalaiset uutisankkurit Luokka:Suomen Sosialidemokraattisen Puolueen poliitikot Luokka:Helsingin kaupunginvaltuutetut Luokka:Vuonna 1942 syntyneet Luokka:Vuonna 2022 kuolleet
Alabama 3

Alabama 3 on vuonna 1989 perustettu brittiläinen acid house-, blues-, country- ja gospelyhtye. Yhdysvalloissa yhtye tunnetaan nimellä A3 välttääkseen juridisia kiistoja nimestä tunnetun yhdysvaltalaisen Alabama country-yhtyeen kanssa. Yhtye saavutti kansainvälisen kuuluisuuden "Woke Up This Morning" kappaleellaan, joka valittiin HBO:n suositun Sopranos -draamasarjan tunnusmusiikiksi. Yhtyeen perustettiin Jake Blackin ja Rob Spraggin tavatessa toisensa eräässä acid house juhlassa. Yhtyeen alkuperäinen nimi oli "The First Presleyterian Church Of Elvis The Divine (UK)", mutta se vaihdettiin lopulta Alabama 3:ksi. Vuonna 1997 yhtye teki sopimuksen One Little Indian levy-yhtiön kanssa julkaistaakseen debyyttialbuminsa Exile on Coldharbour Lane. == Kokoonpano == * Rob Spragg AKA Larry Love - laulu * Jonny Delafons AKA L. B. Dope - rummut * Simon Edwards AKA Sir Eddie Real - lyömäsoitin * Orlando Harrison AKA The Spirit - kosketinsoitin * Piers Marsh AKA The Mountain of Love - huuliharppu ja ohjelmoidut biitit * Mark Sams AKA Rock Freebase - kitara === Entiset jäsenet === * John Jennings AKA Segs - basso * Jake Black AKA The Very Reverend Dr. D. Wayne Love - laulu (k. 2019) == Diskografia == === Studioalbumit === * Exile on Coldharbour Lane (1997) * La Peste (2000) * Power In The Blood (2002) * The Last Train To Mashville vol. 2 (2003) * Outlaw (2005) * M.O.R. (2007) * Revolver Soul (2010) * There Will Be Peace in the Valley... When We Get the Keys to the Mansion on the Hill (2011) * Shoplifting 4 Jesus (2011) * The Men from W.OM.B.L.E. (2013) * The Wimmin from W.OM.B.L.E. (2014) * Blues (2016) === Kokoelmat === * Hits and Exit Wounds (2008) * Exile On Coldharbour Lane - The Boxset (2019 === Singlet ja EP:t === * Ain't Going To Goa (1997) (uudelleenjulkaistu 1998) * Woke Up This Morning (1997) (uudelleenjulkaistu 2000) * Speed of the Sound of Loneliness (1997) * Converted (1998) * Mansion on the Hill (2001) * Wade Into The Water (2001) * Reachin' (2003) * Hello... I'm Johnny Cash (2005) * How Can I Protect You (2005) * Gospel Train (2005) * Lockdown (2007) * Middle of the Road (2008) * Jaqueline (2009) * Vietnamistan (2010) === Musiikkivideot === * Ain't Goin' to Goa (1998) * Woke Up This Morning (1999) * Too Sick to Pray (2001) * Hello… I'm Johnny Cash (2006) * Vietnamistan (2010) == Aiheesta muualla == * Yhtyeen virallinen kotisivu * Epävirallinen Alabama 3 keskustelupalsta Luokka:Brittiläiset yhtyeet
Kapteeni Ankan urotyöt

Ankalliskirjasto 6: Kapteeni Ankan urotyöt Ankalliskirjasto-albumisarjan kuudes osa. Kaikki tarinat ovat Carl Barksin kuvittamia ja kirjoittamia. Siinä on Carl Barksin meriaiheisia tarinoita. Kirjassa on 168 sivua.http://coa.inducks.org/issue.php/x/fi/ANK++6 ==Kirjan tarinat== *Lentävä hollantilainen (The Flying Dutchman) (1959) *Matka menneisyyteen (Back to Long Ago) (1956) *Perunateatteri pohjoisnavalla (Under the Polar Ice) (1959) *Koralliluoloan kummitus (The Ghost of the Grotto) (1947) *Kilpapurjehdus Etelämerelle (Race to the South Seas) (1949) *Kaikkien aikojen merimatka (The Not-so-ancient Mariner) (1966) *Turmantimantti (The Doom Diamond) (1967) *Tuomiokurkun kummitus (The Strange Shipwrecks) (1958) ==Lähteet== Luokka:Carl Barks -kokoelmat
Moses Ndiema Kipsiro

Moses Ndiema Kipsiro (s. 2. syyskuuta 1986 Chesimat) on ugandalainen kestävyysjuoksija. Kipsiro sijoittui Lausannen maastojuoksun MM-kisoissa 2003 nuorten sarjassa kahdeksanneksitoista ja sai pronssia joukkuekilpailussa. Kaksi vuotta myöhemmin hän oli maastojuoksun MM-kisoissa nuorten sarjan kahdeskymmenesensimmäinen. Myöhemmin samana vuonna hän karsiutui Helsingin MM- kisoissa 5 000 metrin juoksun alkuerissä ajalla 13.32,25. Vuonna 2006 Kipsiro juoksi Kansainyhteisön kisoissa 5 000 metrillä seitsemänneksi ajalla 13.25,06 ja Fukuokan maastojuoksun MM-kisoissa pitkällä matkalla kahdenneksikymmenenneksikolmanneksi ja lyhyellä kahdenneksikymmenenneksiyhdeksänneksi. Myöhemmin samana vuonna hän voitti Afrikan-mestaruuden 10 000 metrin juoksussa ajalla 28.03,46 ja pronssia 5 000 metrillä. Kipsiro keskeytti Mombasan maastojuoksun MM-kisoissa 2007, mutta voitti myöhemmin samana vuonna kultaa Afrikan kisojen 5 000 metrillä ja pronssia Osakan MM-kisoissa 5 000 metrillä. Edinburghin maastojuoksun MM- kilpailuissa 2008 hän oli kolmastoista. Pekingin olympialaisissa 2008 Kipsiro sijoittui 5 000 metrillä neljänneksi ja saman vuoden IAAF:n yleisurheilufinaalissa toiseksi. Ammanin maastojuoksun MM-kisoissa 2009 hän saavutti hopeaa kaksi sekuntia Etiopian Gebre-egziabher Gebremariamille hävinneenä. Berliinin MM-kilpailuissa 2009 hän sijoittui 5 000 metrillä neljänneksi. Vuoden 2010 maastojuoksun MM-kilpailuissa Bydgoszczissa hän saavutti pronssia. Saman vuoden Afrikan-mestaruuskilpailuissa hän sai 10 000 metrillä hopeaa ajalla 27.33,37 ja sijoittui 5 000 metrillä neljänneksi. Maanosien cupissa hän sijoittui toiseksi sekä 3 000 että 5 000 metrillä. Delhin Kansainyhteisön kisoissa hän voitti kultaa 5 000 metrillä ajalla 13.31,25 ja 10 000 metrillä ajalla 27.57,39. Vuoden 2011 maastojuoksun MM- kilpailuissa Punta Umbríassa hän oli yhdestoista henkilökohtaisessa kilpailussa ja sai pronssia joukkuekilpailussaPunta Umbría 2011 – Maastojuoksun MM-kilpailut, tulokset, IAAF . Saman vuoden Maputon Afrikan kisoissa hän voitti kultaa 5 000 metrillä ajalla 13.43,08. Istanbulin sisäratojen MM-kilpailuissa 2012 Kipsiro oli seitsemäs 3 000 metrillä ajalla 7.44,59. Lontoon olympialaisissa hän sijoittui 5 000 metrillä 15:nneksi ja 10 000 metrillä kymmenenneksi. Bydgoszczin maastojuoksun MM-kilpailuissa 2013 hän sijoittui neljänneksi. Saman vuoden Moskovan MM-kilpailuissa hän oli 10 000 metrillä 13:s. Kipsiro sijoittui 2014 maastojuoksun Afrikan- mestaruuskilpailuissa kymmenenneksi. Glasgow'n Kansainyhteisön kisoissa hän voitti kultaa 10 000 metrillä ajalla 27.56,11 ja sijoittui 5 000 metrillä kahdeksanneksi. ==Henkilökohtaiset ennätykset== * 1 500 metrin juoksu: 3.37,6 (2008) * 3 000 metrin juoksu: 7.30,95 (2009) * 5 000 metrin juoksu: 12.50,72 (2007) * 10 000 metrin juoksu: 27.04,48 (2012) ==Lähteet== * ===Viitteet=== Luokka:Ugandalaiset kestävyysjuoksijat Luokka:Ugandalaiset maastojuoksijat Luokka:Vuonna 1986 syntyneet Luokka:Elävät henkilöt
Fabrics

Fabrics oli vuosina 1979–1982 toiminut suomalainen pop-yhtye. Se perustettiin kesällä 1979. Yhtyeen musiikilliset johtohahmot olivat laulaja/basisti Tommi Läntinen sekä kosketinsoittaja Kim Trapp. Fabricsin tunnetuin kappale on kesällä 1981 julkaistu ”Summer Is Fading”, joka voitti myös Levyraadin. == Yhtyeen historia == Kun Tommi Läntisen ja hänen lapsuudentoverinsa Tomi Ahdin vuonna 1976 perustama kellaribändi Bundesbank alkoi hiipua vuoden 1979 tienoilla, oli aika perustaa uusi yhtye. Alkuvaiheessa siinä soittivat Läntinen (basso ja laulu), Ahti (rummut), Veijo ”Vekke” Mäki alias Vinnie Lane (kitara) sekä Kim Trapp (koskettimet), joka myös keksi yhtyeelle nimen ”Fabrics”.JayJay Leskinen: Tää on myös mun maailma ISBN 978-952-5601-07-7 Vekke Mäen tilalle värvättiin kitaristiksi Ari ”Hombre” Lampinen. Lampisen edellinen, kokeilevaa instrumentaalimusiikkia esittänyt Niittikone-yhtye oli hajoamassa. Läntinen, Lampinen ja Ahti tunsivat toisensa entuudestaan ja Ari, joka otti myöhemmin taiteilijanimekseen Hombre, oli ollut Tomin kanssa samalla luokalla. Niittikone-yhtyeestä tulivat Lampisen mukana myös basisti Tero Ovaska ja saksofonisti Tapio ”Ränni” Mäkinen. Kesällä 1979 Fabricsin kokoonpano oli valmis. == Julkaisut == === Albumit === * * === Singlet === * ””Factory” / ”I’ve Not Been Eating” (1980) * ””Summer Is Fading” / ”Howard from the Garrett Room” (1981) * ””Cat” / ”Whatcha Gonna Do?” (1981) * ””Eskimos and Chinese” / ”Fall in Love Again” (1982) === Kokoelmilla === * * * == Katso myös == * Tommi Läntinen == Lähteet == Luokka:Suomalaiset popyhtyeet Luokka:Tommi Läntisen yhtyeet
Klooribentseeni

Klooribentseeni on orgaaninen yhdiste (aromaattinen yhdiste), joka on normaaliolosuhteissa olomuodoltaan syttyvää, väritöntä tai kellertävää nestettä, jolla on mantelia muistuttava haju. Sen kemiallinen kaava on C6H5Cl. Klooribentseenista käytetään myös nimityksiä bentseenikloridi, klooribentsoli, fenyylikloridi, monoklooribentseeni ja bentseenimonokloridi. Klooribentseenin moolimassa on 112,56 g/mol, sulamispiste −45 °C, kiehumispiste 132 °C, tiheys 1,11 g/cm3, hajukynnys 0,21‑0,7 ppm, leimahduspiste 27 °C (c.c.), itsesyttymislämpötila 590 °C ja CAS-numero 108-90-7. Aineen höyry-ilma-seoksen tiheys 20 °C:n lämpötilassa (ilma = 1) on 1,03 eli se on ilmaa raskaampaa. Aineesta voi syntyä haihtumalla jo 20 °C:n lämpötilassa melko nopeasti haitallinen pitoisuus. Klooribentseeni liukenee hel­posti moniin orgaanisiin liuottimiin, mutta veteen melko huonosti eli 20 °C:n lämpötilassa 0,05 g/100 ml. Klooribentseeni reagoi kiivaasti joutuessaan tekemisiin voimakkaiden hapettimien kanssa, jolloin voi aiheutua palo- ja räjähdysvaara. Aine hajoaa kuumentuessaan tai joutuessaan kosketuksiin kuumien pintojen tai liekkien kanssa, jolloin siitä muodostuu myrkyllisiä ja syövyttäviä huuruja. Klooribentseeniä käytetään liuottimena, rasvanpoistoaineena sekä kemiallisten synteesi­en aine­osana ja lämmönsiirtonesteenä. == Ympäristö- ja terveysvaikutukset == Lyhytaikainen ulkopuolinen altistus aineelle voi ärsyttää silmiä ja ihoa sekä nieleminen voi aiheuttaa aineen joutuessa keuhkoihin kemiallisen keuhkotulehduksen vaaran. Klooribentseenille altistumisesta voi seurata vaikutuksia keskushermostossa, johtaen tajunnantason laskuun. Pidempiaikainen tai toistuva altistuminen nestemäiselle klooribentseenille voi kuivattaa ihoa. Aineelle altistumisesta voi seurata myös vaikutuksia maksassa ja munuaisissa. Se on myös haitallista vesieliöille. == Lähteet == * *Kemian työsuojeluneuvottelukunta (KETSU): Klooribentseeni == Aiheesta muualla == *PubChem: Chlorobenzene *KEGG: Chlorobenzene *ChemBlink: Chlorobenzene Luokka:Klooribentseenit
Teijan keittiössä

Teijan keittiössä oli suomalainen vuosina 1990–1996 valmistunut ja esitetty Teija Sopasen juontama ruoka-aiheinen keskusteluohjelma. Sarjaa esitettiin vuosina 1990–1992 Kolmoskanavalla, ja vuosina 1993–1996 MTV3-kanavalla. ==Ohjelmaformaatti== Ohjelmassa vieraili julkisuuden henkilöitä, joiden kanssa Sopanen valmisti oman asuntonsa keittiössä vierailijoiden suosikkiruokia. Ruoanvalmistuksen ohessa Sopanen haastatteli vieraita. Ohjelman elinkaaren aikana vierailleita henkilöitä olivat muun muassa poliitikko Riitta Uosukainen, kapellimestari Ossi Runne ja viihteen monitoimimies Jukka Virtanen. Ohjelmassa tehtyjen ruokien reseptejä kirjallisesti television katsojat pystyivät tilaamaan postin kautta soittamalla maksulliseen puhelinnumeroon, jota esitettiin ohjelmassa. Sopasen mukaan joidenkin ohjelmien jälkeen tiettyihin resepteihin tarvittavat ruoka-aineet saattoivat loppua ajoittain kaupoista, ja osa kaupoista olivat jopa toivoneet ennakkoon tietoa mitä ruokia ohjelmassa valmistetaan, että osaisivat hankkia raaka- aineita tarpeeksi kaupan hyllyille. ==Kirjallisuutta== Kustannusyhtiö Otava julkaisi ohjelman vieraiden suosikkiruokien resepteistä kaksi keittokirjaa: * * ==Parodiat== * Jope Ruonansuu parodioi ohjelmaa albumillaan Jope Ruonansuu presidentiksi. Ruonansuun ”Teijan keittiössä” valmistettiin pontikkaa. Sketsissä Ruonansuu imitoi juontaja Sopasta sekä vieraitaan Raimo Ilaskiveä ja Paavo Väyrystä. * Aake Kalliala ja Pirkka-Pekka Petelius parodioivat Teijan keittiötä Pulttibois-sarjassa sketsillä ”Ransun keittiö”, jossa Kalliala oli pukeutunut naiseksi ja Pirkka-Pekka Petelius esitti Heikki-Anneli Vateva -nimistä tanssijaa, jotka valmistivat japanilaista "Mitsubishi-muusia". ==Lähteet== Luokka:1990-luvun suomalaiset keskusteluohjelmat Luokka:Ruokaohjelmat Luokka:Kolmoskanavan televisio-ohjelmat Luokka:MTV3:n televisio-ohjelmat
Mats Haldin

Mats Haldin (s. 17. toukokuuta 1975) on suomalainen suunnistaja, moninkertainen viestin arvokisamitalisti. Norjalaista Halden SK:ta edustavaa Haldinia valmentaa Roland Villför. Hän on kolminkertainen Jukolan viestin voittaja (2003, 2010, 2011). ==Saavutuksia== ===MM-kilpailut === *1999 normaalimatkalla 27. *2001 normaalimatkalla 9. *2003 normaalimatkalla 16., viestissä hopeaa *2004 keskimatkalla 15., normaalimatkalla 6., viestissä 4. *2005 sprintissä 31., pitkällä matkalla 5., viestissä 5. *2006 pitkällä matkalla 13., viestissä hopeaa *2007 sprintissä 23., keskimatkalla 27., pitkällä matkalla 4., viestissä pronssia *2008 sprintissä 8, pitkällä matkalla 29. *2009 pitkällä matkalla 4., viestissä pronssia *2010 pitkällä matkalla 8., viestissä 9. ===EM-kilpailut=== *2002 sprintissä 17., normaalimatkalla 4., viestissä kultaa *2004 sprintissä 26., keskimatkalla 14., normaalimatkalla hopeaa, viestissä kultaa *2006 sprintissä 12., keskimatkalla karsiutui loppukilpailusta, pitkällä matkalla 5. *2008 sprintissä 7., pitkällä matkalla 35., viestissä pronssia *2010 sprintissä ja pitkällä matkalla 23., keskimatkalla 37., viestissä 9. ===PM-kilpailut=== *2001 normaalimatkalla 9., viestissä hopeaa *2003 pikamatkalla 4., normaalimatkalla 7. *2005 viestissä hopeaa *2007 keskimatkalla pronssia, pitkällä matkalla 6., viestissä neljäs *2009 sprintissä 18., keskimatkalla 10., pitkällä matkalla 16., viestissä pronssia ===SM-kilpailut=== *1997 pitkällä matkalla hopeaa *2000 normaalimatkalla hopeaa *2001 pitkällä matkalla hopeaa, viestissä kultaa *2002 normaalimatkalla pronssia *2007 sprintissä kultaa *2009 sprintissä pronssia, erikoispitkällä matkalla kultaa ===Maailmancup=== *2002 yhteispisteissä 3., osakilpailuissa 1 voitto, 1 kakkossija, 2 kolmossijaa *2004 MCF: sprintissä 9., normaalimatkalla 2., viestissä 5. *2005 yhteispisteissä 6. *2007 yhteispisteissä 4., osakilpailuissa 2 kakkossijaa *2008 yhteispisteissä 11. *2009 yhteispisteissä 21. ==Lähteet== ==Aiheesta muualla== *Virallinen sivusto Luokka:Suomalaiset suunnistajat Luokka:Vuonna 1975 syntyneet Luokka:Elävät henkilöt
Hanna-Riikka Kuisma

Hanna-Riikka Kuisma (s. 27. maaliskuuta 1978 Pori) on suomalainen kirjailija, taidekriitikko ja kuvataiteilija. == Elämä ja ura == Kuisma opiskeli ilmaisupainotteisessa lukiossa ja valmistui kuvataiteilijaksi Lahden taideinstituutista vuonna 2001, mutta on keskittynyt kirjoittamiseen. Kuisman esikoisteos, novellikokoelma Elinkautinen (2005) kertoo mielenterveysongelmista ja syrjäytyneistä ihmisistä inhorealismin ja mustan huumorin keinoin. Romaani Käärmeenpesä (2007) käsittelee muun muassa sukupuoli-identiteetin etsimistä ja kolmiodraamaa. Psykologinen trilleri Sydänvarjo (2011) kertoo stalkkaamisesta eli vaanimisesta, ja käsittelee suomalaisen yhteiskunnan kahtiajakautumista. Romaani Valkoinen valo (2013) on jännitteinen ihmissuhdepalapeli, jonka pääteemana on fyysinen kipu. Romaani Viides vuodenaika (2016) on mysteeriromaani traumasta ja siitä selviämisestä. Se käsittelee muun muassa vakavaa dissosiaatiohäiriötä. Teos oli ehdolla Tiiliskivi-palkinnon saajaksi. Romaani Kerrostalo (2019) kertoo syrjäytymisestä ja köyhyydestä. Kerrostalolähiön elämää ja ihmisiä kuvaava teos on dystooppinen. Teos oli ehdolla kaunokirjallisuuden Finlandia-palkinnon saajaksi. Esiraati kuvaili romaanin heijastavan suomalaisen yhteiskunnan eriarvoisuutta ja kirjailijan käsittelevän surullisia elämänkohtaloita erityisellä lämmöllä ja ennen kaikkea tuomitsematta. Syksyllä 2021 ilmestyi Kuisman kuudes romaani #Syyllinen. Kirjailijantyön ohella Kuisma on toiminut kolumnistina ja Satakunnan Kansan taidekriitikkona vuosina 2006–2013. Hän on myös työskennellyt arvostelupalveluissa. Ennen omaa teosta hänen novellejaan ilmestyi muun muassa Uusien kirjoittajien kirjassa 2001 ja Novellit 2004 -antologiassa. 2010 hänen tekstinsä oli mukana pakinakokoelmassa Hullu akka!. Taiteen edistämiskeskus myönsi Kuismalle viisivuotisen (2019–2023) taiteilija- apurahan vuonna 2018. Kuisma sai vuonna 2019 Satakunnan taidepalkinnon siihenastisesta urastaan. Satakunnan kirjallinen kerho palkitsi Kuisman Nortamo-palkinnolla vuonna 2021. Kuisma asuu ja työskentelee Porissa. == Teokset == * * * * * * * * === Antologiat, joissa mukana === * * * * * * == Lähteet == == Aiheesta muualla == * Kuisman esittely Liken sivuilla * Kerrostalo Like.fi * Valkoinen valo Like.fi * Sydänvarjo Like.fi * Elinkautinen Like.fi * Hullu akka! Like.fi * Käärmeenpesän esittely Kirjasampo.fi * Martti Joenpolven novellikilpailu; lukunäyte * YLE Elävä arkisto. Aamun kirja. Hanna-Riikka Kuisma: Sydänvarjo (2011) (video) Luokka:Suomalaiset kirjailijat Luokka:Vuonna 1978 syntyneet Luokka:Elävät henkilöt
Levan Kobiašvili

Levan Kobiašvili (, s. 10. heinäkuuta 1977 Tbilisi) on georgialainen jalkapalloilija, joka pelasi yli 15 vuotta ammattilaisena Saksassa SC Freiburgin, Schalke 04:n ja Hertha Berlinin joukkueissa. Georgian maajoukkueessa Kobiašvili on kautta aikain eniten otteluita pelannut pelaaja 100 ottelullaan. Vuosina 2000 ja 2005 hänet valittiin Georgian vuoden jalkapalloilijaksi. Kobiašvilin ura alkoi kotikaupungissaan Avaza Tbilisin joukkueessa. Vuonna 1994 hän siirtyi Metalurg Rustaviin, ja 1995 Dynamo Tbilisiin. Hän oli vuonna 1997 lainalla Alania Vladikavkazissa. Vuonna 1998 hän siirtyi Saksaan SC Freiburgiin, jossa hän pelasi vuoteen 2003 kunnes siirtyi gelsenkircheniläiseen Schalkeen. == Lähteet == == Aiheesta muualla == *Weltfussball *UEFA.com *Uran tilastot Luokka:Georgialaiset jalkapalloilijat Luokka:Vuonna 1977 syntyneet Luokka:Elävät henkilöt
Three Days Grace (albumi)

Three Days Grace on kanadalaisen rock-yhtyeen Three Days Gracen esikoisalbumi, joka julkaistiin 22. heinäkuuta 2003. Se debytoi Yhdysvalloissa Billboard 200 -listan sijalla 69. == Kappaleet == == Kokoonpano == * Adam Gontier – laulu, kitara * Barry Stock – kitara (vain uudelleenjulkaisulla) * Brad Walst – basso * Neil Sanderson – rummut == Arvostelut == * Allmusic: Allmusic review * IGN: IGN: Album review ==Listasijoitukset== Albumi Vuosi Lista Sijoitus 2003 Top Heatseekers 1 2004 The Billboard 200 69 Singlet Vuosi Single Lista Sijoitus 2003 "I Hate (Everything About You)" Billboard Hot 100 55 2003 "I Hate (Everything About You)" Mainstream Rock Tracks 4 2003 "I Hate (Everything About You)" Modern Rock Tracks 2 2004 "Just Like You" Billboard Hot 100 55 2004 "Just Like You" Mainstream Rock Tracks 1 2004 "Just Like You" Modern Rock Tracks 1 2004 "Home" Mainstream Rock Tracks 2 2004 "Home" Modern Rock Tracks 7 == Lähteet == Luokka:Vuoden 2003 esikoisalbumit Luokka:Three Days Gracen albumit
Oleta pyöreä lehmä

Oleta pyöreä lehmä on Lawrence Kraussin kirjoittama ja Kimmo Pietiläisen suomentama Art Housen julkaisema fysiikan olemusta ja metodologiaa käsittelevä kirja. ==Lähteet== Luokka:Kirjat fysiikasta Luokka:Vuoden 1993 kirjat
One-X

__NOTOC__ One-X on kanadalaisen rock-yhtyeen Three Days Gracen toinen studioalbumi, joka julkaistiin 13. kesäkuuta 2006. Albumi debytoi Yhdysvalloissa Billboard 200 -listan viidennellä sijalla. One-X myi Yhdysvalloissa platinaa, ja 11. heinäkuuta 2007 mennessä sitä oli myyty Yhdysvalloissa 794 158 kappaletta.Billboard Top 200 Albumilta julkaistiin neljä singleä, joista kolme ensimmäistä nousi ykkössijalle Billboard Mainstream Rock -listalla. ”Animal I Have Become” oli soitetuin rock-kappale Kanadassa vuonna 2006. == Kappaleet == == Kokoonpano == * Adam Gontier – laulu, kitara * Barry Stock – kitara * Brad Walst – basso * Neil Sanderson – rummut == Arvostelut == * Allmusic: Allmusic review * Melodic: Melodic: Album review == Listasijoitukset == Albumi Vuosi Lista Sijoitus 2006 The Billboard 200 5 2006 Canadian Albums 2 2008 Hard Rock Albums 5 Singlet Vuosi Single Lista Sijoitus 2006 "Animal I Have Become" Billboard Hot 100 60 2006 "Animal I Have Become" Mainstream Rock Tracks 1 2006 "Animal I Have Become" Modern Rock Tracks 1 2006 "Pain" Billboard Hot 100 44 2006 "Pain" Mainstream Rock Tracks 1 2006 "Pain" Modern Rock Tracks 1 2007 "Never Too Late" Billboard Hot 100 96 2007 "Never Too Late" Mainstream Rock Tracks 1 2007 "Never Too Late" Modern Rock Tracks 4 == Lähteet == Luokka:Three Days Gracen albumit Luokka:Vuoden 2006 albumit
Käsky (elokuva)

Käsky on vuonna 2008 ensi-iltansa saanut suomalainen draamaelokuva, jonka on ohjannut Aku Louhimies. Se perustuu Leena Landerin samannimiseen romaaniin vuodelta 2003. Elokuvan pääosissa ovat Samuli Vauramo ja Pihla Viitala, ja sen sivuosia esittävät Eero Aho, Janne Virtanen, Sulevi Peltola, Miina Maasola, Mikko Kouki, Riina Maidre ja Eemeli Louhimies. Käsky sijoittuu vuoteen 1918 Suomen sisällissodan aikaan, ja se kertoo idealistisesta jääkäristä (Vauramo), joka saa käskyn viedä punakaartilaisen naissotilaan (Viitala) tuomari Hallenbergin (Aho) johtamaan kenttätuomioistuimeen. Elokuva on kuvattu pääosin Turun Kakskerrassa sijaitsevassa Brinkhallin kartanossa. Käsky sai ensi- iltansa 29. elokuuta 2008. Rauno Ronkainen sai parhaan kuvauksen Jussi- palkinnon vuonna 2009. Kirjailija Lander ei ollut tyytyväinen elokuvaan. Ohjaaja Louhimiehen ohjausmetodeista syntyneen kohun yhteydessä maaliskuussa 2018 tämä kertoi pitäneensä kuvausten tunnelmaa ankeana ja sanoi, ettei elokuva vastannut hänen alkuperäisen kirjansa rohkaisevaa sävyä. == Juoni == Elokuva kertoo Suomen sisällissodan loppuvaiheisiin ajoittuvan ja Varsinais- Suomeen sijoittuvan rakkaustarinan ja kolmiodraaman. Jääkärialiupseeri Aaro Harjula (Samuli Vauramo) saapuu Saksasta Suomeen taistelemaan valkoisten puolella, mutta järkyttyy huomatessaan, miten valkoiset kohtelevat punaisia sotavankeja. Hän päättää pelastaa teloitukselta välttyneen naiskaartilaisen (Pihla Viitala) saattamalla tämän sotatuomarin (Eero Aho) eteen oikeudenkäyntiä varten. == Rooleissa == == Lähteet == == Aiheesta muualla == * * Luokka:Jussi-palkitut elokuvat Luokka:Vuoden 2008 suomalaiset elokuvat Luokka:Aku Louhimiehen ohjaamat elokuvat Luokka:Suomalaiset sotadraamat Luokka:Suomalaiset romaaneihin perustuvat elokuvat Luokka:Suomen sisällissotaan pohjautuvat elokuvat
Khary Payton

Khary Payton (s. 16. toukokuuta 1972 Augusta, Georgia, Yhdysvallat) on yhdysvaltalainen näyttelijä, joka on tehnyt enimmäkseen äänirooleja animaatioihin ja videopeleihin. Hän tuli tunnetuksi animaatiosarjasta Teen Titans. ==Ura== Payton on esiintynyt 1990-luvulta lähtien ääninäyttelijänä animaatioissa ja videopeleissä. Hänen tunnetuin ääniroolinsa on Kyborgi animaatiosarjassa Teen Titans. Näyttelijänä Payton ei kuitenkaan ole saanut isoja rooleja ja on esittänyt enimmäkseen vierailevia rooleja televisiosarjoissa ja elokuvissa kuten Walker, Texasista, Imagine That, Kunnian miehet, Shield – lain varjolla ja Miksei, Emily? Payton esittää The Walking Deadin seitsemännellä kaudella Ezekiel-nimistä selviytyjää, joka omistaa tiikerin nimeltä Shiva. ==Ääniroolit== Vuosi TV- sarja/Elokuva/Videopeli Äänirooli 2015–2017 Transformers: Robots in Disguise Grimlock, Bisk, Divebomb 2010– Young Justice Vesipoika 2010 G.I. Joe: Renegades Ripcord 2009 Marvel: Ultimate Alliance 2 Luke Cage, Blade 2008–2010 Ben 10: Alien Force Manny 2008 Metal Gear Solid 4: Guns of the Patriots Drebin 2007 Spider-Man: Friend or Foe Blade 2007 Legion of Super Heroes Tyr 2007 God of War II Rhodesin-, Spartanin sotilaat 2006 Marvel: Ultimate Alliance Blade 2006–2007 Ben 10 Hex, sivuäänet 2006–2007 Loonatics Unleashed kenraali Deuce 2006 Scooby-Doo Mitch 2006 Teen Titans: Trouble in Tokyo Kyborgi 2005 X-Men Legends II: Rise of Apocalypse Bishop, Nick Fury 2005 Lincoln's Eyes 2004–2005 Codename: Kids Next Door Maurice, sivuäänet 2003 Justice League Ten 2003–2006 Teen Titans Kyborgi 2003 Creepy Freaks Skelehornie 1995 Katuhait Moby Lick ==Aiheesta muualla== * voicechasers.com Luokka:Yhdysvaltalaiset televisionäyttelijät Luokka:Videopelien ääninäyttelijät Luokka:Vuonna 1972 syntyneet Luokka:Elävät henkilöt
Disaster

Disaster! on vuonna 2005 ensi-iltansa saanut nukkeanimaatio/komediaelokuva. Elokuvan ohjasi Roy T. Wood ja siinä vierailee hard rock -yhtye Mötley Crüe. Luokka:Yhdysvaltalaiset komediaelokuvat Luokka:Vuoden 2005 yhdysvaltalaiset elokuvat Luokka:Yhdysvaltalaiset animaatioelokuvat
Lotus 1-2-3

Lotus 1-2-3 on taulukkolaskentaohjelma, jonka Lotus Software julkaisi ensimmäisen kerran PC-DOS-käyttöjärjestelmälle vuonna 1983. Sittemmin se on toteutettu useisiin eri laitteisto- ja käyttöjärjestelmäympäristöihin.Somerson, Paul 2006. 1983 (PC Magazine 25 (23), s. 56-57) Lotus 1-2-3:n ilmestyessä markkinoilla oli jo useita henkilökohtaisilla tietokoneilla toimivia taulukkolaskentaohjelmia, kuten VisiCalc ja Multiplan. Lotus 1-2-3:n erityislaatu – josta se sai nimensäkin – liittyi toisaalta taulukkolaskennan, tiedonhallinnan ja grafiikan toteutukseen samassa ohjelmistossa ja toisaalta PC:n ominaisuuksien parempaan hyödyntämiseen. Monet PC:n varhaiset ohjelmistot oli siirretty toisista laitteisto- ja käyttöjärjestelmäympäristöistä, mikä merkitsi PC:n ominaisuuksien vajaata käyttöä. Mitch Kapor ja Jonathan Sachs ohjelmoivat Lotus 1-2-3:n suoraan PC:n assembly-kielellä, jolloin koneen ominaisuudet saatiin tehokkaasti käyttöön.Lotus 1-2-3 Ohjelmasta tuli IBM PC:n läpimurtosovellus. Ohjelmasta julkaistiin IBM PCjr -tietokoneelle versio, joka oli kahdella ROM-moduulilla ja yhdellä levykkeellä laitteen pienen muistimäärän johdosta. Lotus 1-2-3 -ohjelman kehitys loppui 2000-luvulla. Viimeisin versio, The Millennium Edition (versio 9.8), julkaistiin vuonna 2002. IBM ilmoitti kesällä 2013 ettei ohjelmistoa enää tueta.Goodbye, Lotus 1-2-3, ZDNet / Steven Vaughan-Nichols, 14.5.2013, viitattu 6.6.2022Lotus 1-2-3, arkistoitu sivusto, viitattu 6.6.2022 Vuonna 2022 ilmestyi ohjelmasta harrastelijapohjalta tehty käännetty versio Linux-ympäristöön.Yli-innokas fani herätti Excelin 39 vuotta vanhan kilpakumppanin henkiin – Tältä se näyttää, Tekniikka&Talous; / Janne Laakso, 6.6.2022 ==Ohjelman versioita== * Ensimmäinen julkistettu DOS-versio 1983 * Release 1A (1983) * Release 2 (1985) * Release 3 (1989) * 1.0 for Windows (1991) - ensimmäinen Windows-versio * 4.0 for Windows (1993) * 5.0 for Windows (1994) * 1-2-3 97 (1997) - ensimmäinen 32-bittinen versio * 1-2-3 Millennium Edition (1998)Lotus 1-2-3 Release History. John Walkenbach. Web Archive 21.8.2008. Viitattu 20.12.2015. * Syyskuussa 2007 ohjelman uusin versio on IBM® Lotus® 1-2-3® Release 9.8IBM spreadsheet software – Lotus 1-2-3. Web Archive 21.8.2008. Viitattu 20.12.2015. == Lähteet == ==Aiheesta muualla== * Power D. J.: A Brief History of Spreadsheets Luokka:Taulukkolaskenta
Württemberg-Hohenzollern

Württemberg-Hohenzollern oli vuosien 1949 ja 1952 välisenä aikana toiminut Saksan liittotasavallan osavaltio. Se koostui entisen Württembergin kuningaskunnan eteläosasta ja entisestä preussilaisesta Hohenzollernin hallintoalueesta. Osavaltion pääkaupunki oli Tübingen ja se kattoi 10 406 neliökilometrin suuruisen alueen. Asukkaita osavaltiossa oli noin miljoona. == Historia == Vuonna 1945 luotiin Württemberg-Hohenzollernin alue osaksi Ranskan miehitysvyöhykettä Saksassa. Alueesta tuli yksi Saksan liittotasavallan osavaltiosta liittotasavallan perustamisen yhteydessä 23. toukokuuta vuonna 1949. Vuoden 1951 joulukuussa pidettiin kansanäänestys Württemberg- Hohenzollernin, Württemberg-Badenin ja Badenin osavaltioiden yhdistämisestä. Kaikki kolme osavaltiota yhdistettiin Baden-Württembergin osavaltioksi 25. huhtikuuta 1952. Luokka:Baden-Württembergin historia
American cream draft

American Cream Draft on Yhdysvalloista peräisin oleva keskiraskas työhevosrotu. Kohtalaisen nuori, 1950-luvulta peräisin oleva rotu on saanut nimensä vaaleankeltaisesta karvastaan, joka on vaaleanpunaisen ihon ohella yksi rodun tärkeimmistä tuntomerkeistä. American Cream Draft on ainoa yhdysvalloista kotoisin oleva kylmäverinen hevosrotu. Rodun nimestä (cream, voikkoväri) huolimatta sen väritys ei ole voikko vaan samppanja. == Ominaisuudet == Rodun edustajat ovat miltei aina samppanjanvärisiä. Väriin kuuluu vaaleankeltaisen karvan lisäksi vaaleanpunainen iho, vaaleanruskeat tai vihertävät silmät sekä valkoiset jouhet. Harja ja häntä tulisi rotumääritelmän mukaan pitää pitkinä. Jalkojen ja pään merkit ovat sallittuja, jopa suotavia. Rodun hevoset ovat noin 153-165 cm korkeita ja painavat noin 700-800 kg. Luonteeltaan American Cream Draftit ovat miellyttämisenhaluisia, rauhallisia ja luotettavia. Jalostukseen käytettäville tammoille hyväksytään toistaiseksi myös tumma iho, kunhan peitinkarva on kermanvaalea ja jouhet valkoiset. Oreilta edellytetään vaaleanpunaista ihoa. == Historia == Rodun kehityksen katsotaan lähteneen "Old Granny" -nimisestä vaaleankeltaisesta tammasta. Se myytiin vuonna 1911 kasvattajalle, joka sai siitä useita samanvärisiä varsoja. Varsat myytiin paikallisille pienellä hinnalla. Vaaleankeltaisten työhevosten kanta lähti kasvamaan, kunnes teollistuminen pysäytti kehityksen. Kun rotu rekisteröitiin 1950-luvulla, sen 41 kasvattajaa omistivat yhteensä vain 200 rekisteröityä American Cream Draft -hevosta. Nämä kasvattajat pitivät rodun säilymistä tärkeänä ja jatkoivat kasvatusta ja hevosten pitoa ja myyntiä. 1970-luvulla rotuyhdistys alkoi taas järjestää kokouksia. 1991 rodun rotumääritelmä uudistettiin nykyiseen muotoonsa, joka käsittää muutakin kuin värin. Uuden määritelmän mukaisena kantakirjaan on merkitty yli sata hevosta. === Yhdistystoiminta ja kasvatus nykyään === American Cream Draft Assosiation pitää vuosittaisia tapaamisia kasvattajille ja hevoshuutokauppoja. Lisäksi The Colonial Williamsburg Foundation of Williamsburg painaa ja levittää kahdesti vuodessa julkaistavaa tiedotuskirjettä. Rotua kasvattaa noin 50 yhdysvaltalaista tahoa. Rodun edustajia on vain Yhdysvalloissa. Rodun kantakirja on yhä avoin. Sen sivurekisteriin hyväksytään ne puhdasrotuiset yksilöt, jotka ovat vääränvärisiä päärekisteriin, sekä puoliveriset American Cream Draft -risteytykset, mikäli ne täyttävät tietyt vaatimukset. == Lähteet == == Aiheesta muualla == * American Cream Draft Association * Kentucky Horse Park Luokka:Kylmäveriset Luokka:Yhdysvaltalaiset hevosrodut
Württemberg-Baden

Württemberg-Baden oli vuosien 1949 ja 1952 välisenä aikana toiminut Saksan liittotasavallan osavaltio. Se koostui entisten Württembergin ja Badenin valtioiden pohjoisosista. Osavaltion pinta-ala oli 15 700 neliökilometriä ja sen alueella asui noin 3,5 miljoonaa ihmistä. Osavaltion pääkaupunki oli Stuttgart. == Historia == Vuonna 1945 luotiin Württemberg-Badenin alue osaksi Yhdysvaltain miehitysvyöhykettä Saksassa. Vuoden 1946 marraskuussa valittiin Württemberg-Badenin ensimmäinen parlamentti. Alueesta tuli yksi Saksan liittotasavallan osavaltiosta liittotasavallan perustamisen yhteydessä 23. toukokuuta vuonna 1949. Vuoden 1951 joulukuussa pidettiin kansanäänestys Württemberg-Badenin, Württemberg-Hohenzollernin ja Badenin osavaltioiden yhdistämisestä. Kaikki kolme osavaltiota yhdistettiin Baden-Württembergin osavaltioksi 25. huhtikuuta 1952. == Politiikka == Württemberg-Badenin ainoana ministeripresidenttinä ehti toimia Reinhold Maier. Maier oli virassa vuosina 1946–1952. Hänestä tuli uuden Baden-Württembergin osavaltion ensimmäinen ministeripresidentti osavaltion aloitettua toimintansa. Württemberg-Baden oli jaettu kahteen hallintoalueeseen (). Luokka:Baden-Württembergin historia
Baden (osavaltio)

Baden oli vuosien 1949 ja 1952 välisenä aikana toiminut Saksan liittotasavallan osavaltio. Se koostui entisen Badenin suurherttuakunnan eteläisestä osasta. Osavaltion pinta-ala oli 9 646 neliökilometriä ja sen asukasluku oli noin 1,3 miljoonaa. Osavaltion pääkaupunki oli Freiburg im Breisgau. == Historia == Vuonna 1945 luotiin Etelä-Badenin (Südbaden) hallintoalue osaksi Ranskan miehitysvyöhykettä Saksassa. Alueesta käytettiin virallista nimitystä Etelä-Baden vuoden 1946 joulukuun 2. päivään saakka, jolloin nimi vaihdettiin pelkäksi Badeniksi. Osavaltion perustuslaki hyväksyttiin kansanäänestyksessä 22. toukokuuta 1947. Alueesta tuli yksi Saksan liittotasavallan osavaltioista liittotasavallan perustamisen yhteydessä 23. toukokuuta vuonna 1949. Badenin osavaltio sekä Württemberg-Badenin ja Württemberg-Hohenzollernin osavaltiot yhdistettiin Baden-Württembergin osavaltioksi 25. huhtikuuta 1952. Luokka:Baden-Württembergin historia Luokka:Länsi-Saksa
Biotie Therapies

Biotie Therapies Oyj oli suomalainen lääkekehitystä harjoittanut pörssiyhtiö. Yhdysvaltalainen Acorda osti Biotien vuonna 2016. Biotien tutkimuksen ja lääkekehityksen painopistealueita olivat rappeuttavat hermosairaudet ja psykiatriset häiriöt kuten Parkinsonin tauti, Alzheimerin tauti ja muut kognitiiviset häiriöt, kaksisuuntainen mielialahäiriö ja alkoholi- ja huumeriippuvuus sekä tulehdussairaudet kuten nivelreuma, psoriaasi ja keuhkoahtaumatauti. Yhtiön tuotekehitys kohdentui sairauksiin, joihin ei ole vielä tehokasta hoitoa.. Biotien pisimmälle edennyt lääkekehitystuote oli alkoholiriippuvuuden vähentämiseen tarkoitettu nalmefeeni. Lääkettä markkinoitiin tuotenimellä Selincro. Euroopan lääkevirasto antoi 28.2.2013 Biotien lisensointipartnerille H. Lundbeck A/S:lle luvan Selincron myyntiin Euroopan markkinoilla. Lundbeck aloitti tuotteen myynnin vuoden 2013 puolivälissä.. Biotie Therapies syntyi vuonna 2002 turkulaisen, Biotie Therapies Oyj:n ja espoolaisten Contral Pharma Ltd:n ja Carbion Oy:n yhdistyessä. Lokakuussa 2008 Biotie osti saksalaisen lääketutkimus- ja kehitysyhtiö elbion GmbH:n. Biotie osti helmikuussa 2011 lääkekehityksen erikoistuneen Synosia Therapeuticsin. Yhtiön liikevaihto vuonna 2012 oli 4,8 miljoonaa euroa ja henkilöstöä oli vuoden lopussa 37 (keskimäärin 38). ==Myynti Acordalle 2016== Tammikuussa 2016 kerrottiin, että yhdysvaltalainen Acorda Therapeutics ostaa Biotie Therapies -yhtiön noin 333 miljoonan euron käteiskaupalla. Kaupan myötä Acorda sanoo pääsevänsä maailman johtavan Parkinsonin taudin hoitomuotojen kehittäjän asemaan.Turkulainen Biotie myydään Yhdysvaltoihin, Yle Uutiset 19.1.2016.Acorda Therapeutics haluaa ostaa turkulaisen Biotien , Turun Sanomat 19.1.2016. ==Lääkekandidaatit== Tuote Kohde Partneri Tila Selincro™ (nalmefeeni) alkoholiriippuvuus Lundbeck Myönteinen myyntilupa EU:ssa Totsadenantti (SYN115) Parkinsonin tauti UCB Faasi III aloitus 2015 (arvio) SYN120 Alzheimerin tauti / kognitiiviset sairaudet - Faasi I valmis VAP-1 vasta-aine tulehdussairaudet / fibroottiset taudit - Faasi I valmis Nepikastaatti (SYN117) Traumaperäinen stressihäiriö Kokaiiniriippuvuus NIDA Faasi II kesken Ronomilasti keuhkoahtaumatauti - Faasi I valmis ==Hallitus 2012== * Peter Fellner, hallituksen puheenjohtaja, hallituksen jäsen lokakuusta 2009 * Merja Karhapää, hallituksen jäsen huhtikuusta 2010 * Bernd Kastler, hallituksen jäsen marraskuusta 2008 * Guido Magni, hallituksen jäsen helmikuusta 2011 * Ismail Kola, hallituksen jäsen helmikuusta 2011 * William M. Burns, hallituksen jäsen toukokuusta 2012 ==Lähteet== ==Aiheesta muualla== * Yrityksen ent. kotisivu Luokka:Entiset suomalaiset pörssiyhtiöt Luokka:Entiset suomalaiset biotekniikkayritykset